CELEX: 32020D1122
Language: hu
Date: 2020-07-28 00:00:00
Title: A Bizottság (EU) 2020/1122 végrehajtási határozata (2020. július 28.) a DNV GL AS társaságnak az (EU) 2016/1629 európai parlamenti és tanácsi irányelv szerinti, a belvízi hajók tekintetében illetékes hajóosztályozó társaságként való elismeréséről

2020.7.30.   
               
               
                  HU
               
               
                  Az Európai Unió Hivatalos Lapja
               
               
                  L 245/15
               
            
         A BIZOTTSÁG (EU) 2020/1122 VÉGREHAJTÁSI HATÁROZATA
         (2020. július 28.)
         a DNV GL AS társaságnak az (EU) 2016/1629 európai parlamenti és tanácsi irányelv szerinti, a belvízi hajók tekintetében illetékes hajóosztályozó társaságként való elismeréséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről szóló, 2016. szeptember 14-i (EU) 2016/1629 európai parlamenti és tanácsi irányelvre (1) és különösen annak 21. cikke (1) bekezdésére,
         a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (2) 7. cikke alapján létrehozott bizottsággal folytatott konzultációt követően,
         mivel:
         
                     (1)
                  
                  
                     Németország az (EU) 2016/1629 irányelvvel összhangban a DNV GL AS hajóosztályozó társaságként való elismerése iránti kérelmet nyújtott be a Bizottsághoz.
                  
               
                     (2)
                  
                  
                     Németország benyújtotta továbbá a szükséges információkat és dokumentumokat ahhoz, hogy a Bizottság ellenőrizni tudja, hogy az elismerés feltételei teljesülnek-e.
                  
               
                     (3)
                  
                  
                     A DNV GL AS egy új hajóosztályozó társaság, amely két hajóosztályozó társaság, a Det Norske Veritas AS és a Germanischer Lloyd SE egyesülésével jött létre 2013-ban.
                  
               
                     (4)
                  
                  
                     A Germanisher Lloyd SE társaságot korábban a 2006/87/EK irányelvvel összhangban már elismerték belvízi hajók tekintetében illetékes hajóosztályozó társaságként.
                  
               
                     (5)
                  
                  
                     A DNV GL AS társaságot mint az egyesülés eredményeként létrejött új jogalanyt a Bizottságnak az (EU) 2016/1629 irányelvvel összhangban el kell ismernie új hajóosztályozó társaságként.
                  
               
                     (6)
                  
                  
                     A Bizottság megvizsgálta az elismerés iránti kérelmet kísérő információkat és dokumentumokat, és meggyőződött arról, hogy a DNV GL AS megfelel az (EU) 2016/1629 irányelv VI. mellékletében meghatározott kritériumoknak,
                  
               ELFOGADTA EZT A HATÁROZATOT:
         
            1. cikk
            A Bizottság az (EU) 2016/1629 irányelvvel összhangban elismeri a DNV GL AS társaságot a belvízi hajók tekintetében illetékes hajóosztályozó társaságként.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. július 28-án.
            
               
                  a Bizottság részéről
               
               Adina VĂLEAN
               
                  a Bizottság tagja
               
            
         
         
            (1)  HL L 252., 2016.9.16., 118. o.
         
         
            (2)  HL L 373., 1991.12.31., 29. o.